**4-та учебна седмица Домашна работа – 10 клас**

ЛИТЕРАТУРА:

Моля, прочетете одата „Левски“ , включена във Вазовия цикъл„ Епопея на забравените” на стр. 76 от учебника по Литература.

БЪЛГАРСКИ ЕЗИК:

*Прочетете и запомнете!*

**Българският език** съществува в две основни форми – книжовна и некнижовна. Книжовният език изпълнява предназначението си чрез система от стилове, използвани в различни сфери – битова, научна, официално-делова, естетическа, медийна. Некнижовната форма включва териториалните и социалните диалекти.

**Книжовният (литературният) език** е официалната и правилната разновидност на езика, която обикновено се поддържа от институциите в държавата, тоест тя е регулирана държавно разновидност на езика, за разлика от наречията, диалектите, говорите, жаргона и т.н.

**Нормата** представлява правило, съзнателно търсено единство на изговора и правописа, тоест – в употребата на езиковите средства.

Българският книжовен език се реализира чрез две свои речеви норми – устна и писмена. Всяка от тях се съобразява с определени задължителни правила, които се наричат норми. Норми за правоговор (правилно говорене, изговаряне) и правопис (правилно писане).

**Правоговорна норма.**

Правоговорната норма включва правилата за изговора на звуковете, както и на думите в потока на речта в съответствие с книжовното произношение.

1. **Изговор на гласни извън ударение**

* Според правоговорната норма неударените гласни а и о при изговор се доближават съответното д ъ о у [бъшта], [бугат], а настъпилата промяна се нарича редукция. В сила е и обратният процес- неударените ъ и у също се доближават до а и о. В книжовния изговор не се допуска единствено редукция на е в и, която се определя като диалектно явление.

1. **Изговор на ъ в граматични форми**

В някои граматични форми на думите се изговаря ъ, въпреки че се пише а или я:

* в членуваните с кратък член -а съществителни от мъжки од, когато ударението е върху членната морфема: брега [брегъ], света [светъ], мира [миръ]. Правилото е в сила и при изговор на членните морфеми -я и -ят: деня [ден'ът]; предупредя [предупред'ъ].
* членуваните форми на съществителните от женски род, които завършват на съгласна, се произнасят с ясен изговор на ударената гласна: есента, младостта, радостта.

1. **Изговор на звучни и беззвучни съгласни**

* Звучните съгласни в края на думата се изговарят като беззвучни, но това не се отразява при писане, т.е пишат се буквите за звучните съгласни: кораб, молив, строг, швед, кураж, девиз, бридж. Проверка за правописа на такива думи се прави, като се образува форма на думата, в която съответната съгласна е пред гласна или пред л, м, н, р,- корабът, лилави, строга, шведи, куражлия, девизът, бриджор.
* Звучните съгласни в началото и вътре в думата се изговарят като беззвучни, ако след тях следва беззвучна съгласна, но това не се отразява при писане, т.е. пишат се буквите за звучните съгласни: вход, хлебче, автомобил, изток.
* Беззвучните съгласни в началото и вътре в думата се изговарят като звучни, ако след тях следва звучна съгласна, но това не се отразява при писане, т.е. пишат се буквите за беззвучните съгласни: синекдоха, сграда, отзовавам, афгански.

1. **Изпускане на съгласни при изговор**

* В съчетания от три съгласни най-често не се произнасят средните съгласни т и д. Това изпускане при изговора не се отразява при писане, като по този начин се запазва целостта на морфемите: вестник, радостта, заместник, листче, нощна. Проверка може да се направи, като се намери подходяща сродна дума, в която след съмнителната съгласна има гласна: вестоносец, радостен, замествам, листът, нощен.
* В съчетание от четири съгласни най-често не се произнася първата или втората, като изпускането при изговора също не се отразява при писане: чувство, гигантски, холандски. Проверка може да се направи, като се намери подходяща сродна дума, в която след съмнителна съгласна ила гласна: гигантът, холандец.